Suakmenėjusio miško nacionalinis parkas
Suakmenėjusio miško nacionalinis parkas – Arizonos valstijoje esantis nacionalinis parkas, kuriame galima išvysti suakmenėjusius priešistorinius medžius. Deja, nors ir saugoma, teritorija sparčiai nyksta. Nepaisant to, jog teritorija jau daugiau nei šimtmetį paskelbta nacionaliniu parku, lankytojai mėgsta pasiimti nors po nedidelį gabaliuką suakmenėjusių medžių liekanų atminimui. Skaičiuojama, jog per mėnesį iš šios vietovės po gabaliuką išvežama maždaug viena tona suakmenėjusių medžių.